《次韵维心赴次律赏芍药一首》
宋代·刘一止

岩前红药媚深幽，更为馀春一笑留。畴昔邹枚俱倦客，而今陶笑得同游。

真香雨裛来无尽，妆艳风熏喜欲浮。未羡木奴千户比，主人原是醉乡侯。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。